 Agaasime Al-Haajiri waxa uu sheegay in mashruucani uu yahay waxbarasho xooggan oo tayo sarraysa in la siiyo 500 oo arday wiilal iyo gabdho isugu jira ah, kuwaas oo ka mid ah agoonta faqiirka ah ee Somaliland, waxa aanay waxbarashadani noqonaysaa fasalka koowaad illaa fasalka Afaraad ee dugsiga sare, oo ardaygu uu maalin kasta laba saacadood qaadanayo duruus afka ingiriisiga ah oo ay bixinayaan macallimiin takhasus ku Afingiriisiga, isla markaana loo samaynayo barnaamij dhamaystiran oo ardaydan u suurtogelinaya in ay Afingiriisiga u bartaan si tayo sare oo aad u fiican leh, kana bad-qabta afkaarta xun iyo caqiidooyinka wax burburinaya, ujeedkuna yahay in ardaygu marka uu waxbarashadaa dhamaysto si toos ah u geli karo Jaamacadaha iyo kulliyadaha Soomaalida si uu waxbarashadiisa u sii dhamaystirto, kadibna naftiisa ugu filnaado bulshadana ugala qayb qaato horumarka iyo kor-u-kaca dhammaan dhinacyada cilmiga iyo farsamadaba. 